《寄云山寺僧人草堂》
元代·朱希晦

白云深羃羃，青山郁峨峨。道人无住著，奈此青山何。

山中草堂花映户，禅味由来最清苦。嗟予寥落徒相思，身绊尘缘乃远阻。

李邺侯，懒瓒公，平生道气长塞胸。法中老将人中雄，曾翻砚水作玄雨，号令神物驱蛟龙。

朅来谈笑九天上，坐使六合生华风。苍生戢戢俱在甄陶中，公今顾我如有意，会飞杖锡凌苍空。

作者简介：温州乐清人。顺帝至正末隐居瑶山，与四明吴主一、萧台赵彦铭吟咏雁山中，称雁山三老。明初荐于朝，命未至而卒。有《云松巢集》。